CELEX: 31981D0085
Language: el
Date: 1981-01-29 00:00:00
Title: 81/85/ΕΟΚ: Απόφαση τής Επιτροπής τής 29ης Ιανουαρίου 1981 περί εξουσιοδοτήσεως τής Ιταλικής Δημοκρατίας νά λαμβάνει μέτρα ενδοκοινοτικής εποπτείας γιά τίς εισαγωγές μπανανών πού κατάγονται από ορισμένες τρίτες χώρες καί τίθενται σέ ελεύθερη κυκλοφορία στά άλλα Κράτη μέλη (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0085

81/85/ΕΟΚ: Απόφαση τής Επιτροπής τής 29ης Ιανουαρίου 1981 περί εξουσιοδοτήσεως τής Ιταλικής Δημοκρατίας νά λαμβάνει μέτρα ενδοκοινοτικής εποπτείας γιά τίς εισαγωγές μπανανών πού κατάγονται από ορισμένες τρίτες χώρες καί τίθενται σέ ελεύθερη κυκλοφορία στά άλλα Κράτη μέλη (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 058 της 05/03/1981 σ. 0031 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιανουαρίου 1981  περί εξουσιοδοτήσεως της Ιταλικής Δημοκρατίας να λαμβάνει μέτρα ενδοκοινοτικής εποπτείας για τις εισαγωγές μπανανών που κατάγονται από ορισμένες τρίτες χώρες και τίθενται σε ελεύθερη κυκλοφορία στα άλλα Κράτη μέλη  (Μόνο το ιταλικό κείμενο είναι αυθεντικό)  (81/85/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115,  Εκτιμώντας:  ότι οι διατάξεις του άρθρου 30 και των επομένων της συνθήκης, σχετικά με την κατάργηση των ποσοτικών περιορισμών και κάθε άλλου μέτρου ισοδυνάμου αποτελέσματος, εφαρμόζονται χωρίς διάκριση για τα προϊόντα που κατάγονται από την Κοινότητα και για εκείνα που έχουν τεθεί σε ελεύθερη κυκλοφορία στο εσωτερικό ενός οιουδήποτε Κράτους μέλους, οποιαδήποτε και αν είναι η χώρα καταγωγής αυτών των προϊόντων·  ότι οι διατάξεις αυτές εμποδίζουν στις ενδοκοινοτικές συναλλαγές, την απαίτηση - που είναι καθαρά τυπική - αδειών εισαγωγής ή κάθε άλλη παρόμοια διαδικασία·  ότι, επί πλέον, το άρθρο 9 παράγραφος 2 της συνθήκης αποκλείει κάθε διοικητική διαδικασία που προορίζεται να καθιερώσει μια διαφορά στο καθεστώς κυκλοφορίας μεταξύ των προϊόντων σύμφωνα με το αν κατάγονται από χώρες της Κοινότητος ή, ενώ κατάγονται από τρίτες χώρες, έχουν τεθεί σε ελεύθερη κυκλοφορία σ ένα από τα Κράτη μέλη·  ότι, εν τούτοις, η ολική εφαρμογή των αρχών αυτών προϋποθέτει τη θέση σε αποτελεσματική εφαρμογή κοινής εμπορικής πολιτικής, η οποία δεν έχει ακόμη εντελώς ολοκληρωθεί στον τομέα το σχετικό με τα μέτρα ελευθερώσεως και τους ποσοτικούς περιορισμούς που εφαρμόζονται στις εισαγωγές των προϊόντων που κατάγονται από τρίτες χώρες·  ότι η κατάσταση αυτή της μη ολοκληρώσεως της κοινής εμπορικής πολιτικής επιτρέπει να διατηρούνται μεταξύ των Κρατών μελών ανισότητες εμπορικής πολιτικής, οι οποίες είναι δυνατό να προκαλέσουν εκτροπές του εμπορίου καθώς επίσης και να επιφέρουν οικονομικές δυσκολίες σε ορισμένα Κράτη μέλη·  ότι το άρθρο 115 της συνθήκης επιτρέπει την αντιμετώπιση αυτού του είδους των δυσκολιών·  ότι υπάρχουν ανισότητες στα εμπορικά μέτρα που εφαρμόζονται από τα Κράτη μέλη όσον αφορά τις εισαγωγές μπανανών που κατάγονται από ορισμένες τρίτες χώρες·  ότι το πρώτο άρθρο του πρωτοκόλλου 4 που υπάρχει στο παράρτημα της συμβάσεως της Λομέ, που υπογράφηκε στις 31 Οκτωβρίου 1979 και ετέθη σε εφαρμογή κατά τρόπο αυτόνομο από την Κοινότητα από 1ης Μαρτίου 1980, αναφέρει ότι «για τις εξαγωγές του μπανανών προς τις αγορές της Κοινότητος, κανένα κράτος ΑΚΕ δεν θα είναι, όσον αφορά την πρόσβαση στις παραδοσιακές αγορές του και τα οφέλη του στις αγορές αυτές, σε θέση λιγότερο ευνοϊκή από εκείνη που ήταν πριν ή από εκείνη που είναι τώρα»·  ότι για να επιτευχθεί ο στόχος αυτός η Ιταλική Δημοκρατία, της οποίας η αγορά αποτελεί σημαντική και παραδοσιακή διέξοδο για ορισμένες χώρες ΑΚΕ, συνεχίζει να υποβάλλει σε ποσοτικούς περιορισμούς τις εισαγωγές μπανανών που κατάγονται από τρίτες χώρες·  ότι, τέλος, για να μπορεί η Ιταλική Δημοκρατία να ελέγχει τις εισαγωγές των προϊόντων αυτών, που πραγματοποιούνται μέσω των άλλων Κρατών μελών, ζήτησε από την Επιτροπή να εξουσιοδοτηθεί για την άσκηση ενδοκοινοτικής εποπτείας αυτών των εισαγωγών· ότι πρέπει να απαιτηθεί η τήρηση του όρου αυτού·  ότι πράγματι τα μέτρα εποπτείας που εζητήθησαν από την Ιταλία δικαιολογούνται επαρκώς από την ανάγκη να εξασφαλισθεί η αποτελεσματικότητα των μέτρων της εμπορικής πολιτικής που πρέπει να εφαρμόσει το κράτος αυτό για την επίτευξη του στόχου που ορίζεται στο πρωτόκολλο 4 της συμβάσεως της Λομέ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιταλική Δημοκρατία εξουσιοδοτείται να ασκήσει, μέχρι τις 31 Δεκεμβρίου 1981, ενδοκοινοτική εποπτεία για τις μπανάνες της κλάσεως 08.01 Β του Κοινού Δασμολογίου που κατάγονται από τρίτες χώρες που αναφέρονται στο παράρτημα και τίθενται σε ελεύθερη κυκλοφορία στα άλλα Κράτη μέλη σύμφωνα με τις λεπτομέρειες και τους όρους που καθορίζονται από την απόφαση 80/47/ΕΟΚ (1) άρθρο 2 παράγραφος 4.  Άρθρο 2  Κατά την τήρηση των διατυπώσεων των σχετικών με την εισαγωγή μπανανών, η Ιταλική Δημοκρατία μπορεί να ζητήσει από τους εισαγωγείς δικαιολογητικά σχετικά με την καταγωγή, σύμφωνα με τις λεπτομέρειες και τους όρους που ορίζονται στο άρθρο 4 της αποφάσεως 80/47/ΕΟΚ.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 29 Ιανουαρίου 1981.  Για την 'Επιτροπή  Wilhelm HAFERKAMP  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.  ΠΑΡΑΡΤΗΜΑ  Τρίτες χώρες καταγωγής που αναφέρονται στο άρθρο 1  1.2 // ΒΟΛΙΒΙΑ  // ΝΙΚΑΡΑΓΟΥΑ  // ΚΑΝΑΔΑΣ  // ΠΑΝΑΜΑΣ  // ΚΟΛΟΜΒΙΑ  // ΦΙΛΙΠΠΙΝΕΣ  // ΚΟΣΤΑ ΡΙΚΑ  // ΗΠΑ  // ΚΟΥΒΑ  // ΒΕΝΕΖΟΥΕΛΑ  // ΔΟΜΙΝΙΚΑΝΙΚΗ ΔΗΜΟΚΡΑΤΙΑ  // ΑΪΤΗ  // ΕΚΟΥΑΝΤΟΡ (ΔΗΜΟΚΡΑΤΙΑ ΙΣΗΜΕΡΙΝΟΥ)  // ΟΝΔΟΥΡΑ  // ΕΛ ΣΑΛΒΑΔΟΡ  // ΜΕΞΙΚΟ  // ΓΟΥΑΤΕΜΑΛΑ  //